Na podlagi drugega odstavka 174. člena Zakona o urejanju trga dela (Uradni list RS, št. [80/](http://www.uradni-list.si/1/objava.jsp?urlid=200742&stevilka=2287)10, 40/12 - ZUJF, 21/13, 63/13, 100/13, 32/14 – ZPDZC-1,47/15 – ZZSDT, 55/17, 75/19, 11/20 – odl. US, 189/20 – ZFRO, 54/21, 172/21 – ZODPol-G, 54/22, 59/22 – odl. US, 109/23 in [62/24](https://www.uradni-list.si/glasilo-uradni-list-rs/vsebina/2024-01-2124) – ZUOPUE) in petega odstavka 11. člena Pravilnika za opravljanje dejavnosti zagotavljanja dela delavcev uporabniku (Uradni list RS, št. 15/14, 38/15 in 90/15) izdaja minister za delo, družino, socialne zadeve in enake možnosti

**NAVODILO za pripravo poročila neodvisnega revizorja za leto 2024**

1. člen

S tem navodilom se določita področje in obseg preveritev za pripravo poročila neodvisnega revizorja za leto 2024 o izvajanju dejavnosti zagotavljanja dela delavcev uporabniku.

Namen revizije je podati zagotovilo o pravilnosti ravnanja delodajalca v skladu z zavezujočo zakonodajo.

1. člen

Neodvisni revizor preveri 10 % napotenih delavcev zaposlenih pri delodajalcu za zagotavljanje dela delavcev uporabniku, in sicer se za leto 2024 preverja:

* pravilnost obračuna in izplačila odpravnine s pripadajočimi davki in prispevki na podlagi 79. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS; v nadaljnjem besedilu: ZDR-1);
* zagotavljanje nadomestila plače za čas predčasnega prenehanja dela pri uporabniku oziroma za čas, ko delodajalec za zagotavljanje dela delavcev uporabniku ne zagotavlja dela pri uporabniku, v skladu s tretjim odstavkom 61. člena ZDR-1.

Če v prejšnjem odstavku določenih 10 % napotenih delavcev ne dosega števila pet, mora neodvisni revizor pregledati pet napotenih delavcev.

Če število napotenih delavcev pri delodajalcu za zagotavljanje dela delavcev uporabniku ne dosega števila pet, neodvisni revizor pregleda vse napotene delavce.

1. člen

Minister, pristojen za delo, po prejemu statističnih poročil delodajalcev za zagotavljanje dela delavcev uporabniku za leto 2024 določi in objavi ključ, na podlagi katerega se določijo napoteni delavci, zaposleni pri delodajalcu za zagotavljanje dela delavcev uporabniku v letu 2024, pri katerih se bo preverjalo področje določeno v prvem odstavku prejšnjega člena.

Ključ za določitev napotenih delavcev iz prejšnjega odstavka se objavi na spletni strani Ministrstva za delo, družino, socialne zadeve in enake možnosti (v nadaljnjem besedilu: ministrstvo).

1. člen

To navodilo začne veljati naslednji dan po objavi na spletni strani ministrstva.

Luka Mesec

MINISTER

Številka: 0073-1/2024-2611-1

Datum: 3. 1. 2025